“На ранейшым участку ў мяне б была трускаўка. Перасадзіць яе не атрымалася — не паспела. Трактар поле пераараў, але яно не ўгноенае. Наўрад ці сёлета атрымаю ўраджай. Вось працую: вызваляю зямлю ад каранёў травы. Крыўдна, вядома. Але што паробіш? Там, дзе была мая трускаўка, зараз траншэі, якія зарастаюць пустазеллем. Можа, потым зробяць траўнікі? Можна б было прапанаваць людзям пасадзіць напачатку градак перад дарогай кветкі і не чапаць участкі. Нядобра ўлады паступілі. Але кампенсацыю патрабаваць не буду — баюся непрыемнасцяў, — тлумачыць Надзея Мацвееўна, 67-гадовая пенсіянерка.